HMPRO ลุ้นกำไรไตรมาส 4/60 ทุบสถิตินิวไฮซื้อเป้า 15.4 บาท
HMPRO ลุ้นกำไรไตรมาส 4/60 ทุบสถิตินิวไฮซื้อเป้า 15.4 บาท
27 พ.ย. 2560

บล.เมย์แบงก์ กิมเอ็ง ระบุในบทวิเคราะห์วันนี้(27พ.ย.) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ปรับประมาณการกำไรปีนี้ขึ้น 4% และปรับขึ้น 7-8% ตั้งแต่ปี 2561 เป็นต้นไป สะท้อนอัตรากำไรที่สูงขึ้นจากการเพิ่มสัดส่วนสินค้าที่มีอัตรากำไรสูงและ Private brand ได้ประโยชน์จาก Economies of scale มากขึ้นจากการขยายสาขา เราประเมินอัตราการเติบโตเฉลี่ยของกำไรต่อปี (CAGR) เท่ากับ 14% ในช่วง 3 ปีข้างหน้า (ปี 2560-2562)
คาดกำไรไตรมาส 4/60 จะเป็นระดับสูงสุดใหม่ โดยคาด SSSG ใน 4Q60 เป็นบวกต่อเนื่อง จากการเข้าสู่ช่วงเทศกาล และมีมาตรการ ช้อปช่วยชาติ (11 พ.ย.- 3 ธ.ค.) คาดจะผลักดันยอดขายทั้งในสาขาและยอดขายในงาน HomePro Expo ซึ่งจัดวันที่ 17-26 พ.ย. โดดเด่น